גדית זהובת-כתמים

גדית זהובת-כתמים, שם מדעי: Cicindela (Cosmodela) aurulenta, הידועה בשמות העממיים: Golden-Spotted Tiger Beetle ולעיתים Blue-Spotted Tiger Beetle, היא מין של חיפושית מתת-משפחת הגדיתים במשפחת הרצניתיים.<ref name=Duran2020></ref> חיפושית זו ידועה בצבעיה העזים ויופיה הרב.

== תיאור ==

חיפושית זו בולטת בצבעיה המתכתיים והבוהקים: צבע השלד החיצוני הוא כחול-ירוק בוהק עם 6 כתמים זהובים-צהובים על כנפי החפייה, שני כתמים אדומים-צהובים גדולים על החזה ופס אדום על שולי כנפי החפייה שבולטות בעיקר במפגש ביניהן, הראש צבוע בתערובת צבעים שונים של זהב, כחול, ירוק ואדום. צבע הגחון כחול כהה. צידי הגוף בעלי שיערות וזיפים בצבע לבן. צבעיה של הגדית הם תוצאה של צבעוניות מבנית.

החיפושית ארוכה וצרה, אורכה 15–18 מילימטר. רגליה ארוכות וצרות ובעלות שערות לבנות בפרקיהן העליונים (הקרובים לגוף). היא אצנית מהירה.

היא בעלת עיניים מורכבות גדולות ומחושיה חוטיים. היא בעלת לסתות גדולות המורכבות מגפי פה בצבעי שחור עם כתמים בצבעי לבן-צהוב בבסיסם.

== אורח חיים ==

חיפושית זו היא טורפת של חסרי חוליות ולסתותיה בנויות לתפיסת טרף וביתורו. היא אצנית מהירה מאוד ורודפת אחרי טרפה. היא גם מעופפת טובה ומהירה וצדה חרקים גם באוויר. בשלב הפגית היא חופרת גומה בקרקע ושם אורבת לטרפה. היא חיה על גדות חוליות של מקווי מים כולל נהרות, ביצות מנגרובים וחופי הים.

== תפוצה ==

חיפושית זו מצויה באזור דרום-מזרח אסיה שבין הודו לאיי מלזיה וכוללת את ההמדינות הודו, נפאל, בהוטן, סין, אינדונזיה, מלזיה, חצי האי המלאי והאיים הסמוכים. גבולה הדרומי הוא איי בורנאו, סומטרה ובאלי.

בית הגידול הטבעי שלה הוא קרקעות חוליות בגדות מקווי מים לרבות נהרות, חופי ים ומנגרובים.

== מיון ==

בעבר סווגה חיפושית זו תחת הסוג Cosmodela, אך כיום היא נמצאת תחת הסוג Cicindela ותת-הסוג Cosmodela.
כיום מוכרים במין זה מספר תת-מינים:
* C. a. aurulenta Fabricius (תואר על ידי Fabricius ב-1801), מצוי במלזיה ואינדונזיה.
* C. a. juxtata (תואר על ידי Acciavatti & Pearson ב-1989), מצוי בהודו, היבשת הראשית של דרום-מזרח אסיה, דרום סין והונג קונג.
* C. a. flavomaculata Chevrolat (תואר על ידי Chevrolat ב-1845), מצוי בהודו, מיאנמר, סין, לאוס, קמבודיה, תאילנד, מלזיה ואינדונזיה.
* C. a. virgula (תואר על ידי Fleutiaux ב-1893), מצוי בנפאל, הודו, בהוטן, מיאנמר, סין, לאוס, תאילנד ווייטנאם.

== גלריה ==

<gallery widths=400 heights=350>
File:Cosmodela aurulenta juxtata (Acciavatti & Pearson,1989) Tiger Beetle (16083932069).jpg
File:Cosmodela aurulenta juxtata (6974650482).jpg
File:Cosmodela aurulenta juxtata (7120732113).jpg
File:Cosmodela aurulenta juxtata (Acciavatti & Pearson,1989) Tiger Beetle (16083931429).jpg
</gallery>

== לקריאה נוספת ==
* , תמונה והסבר קצר בעמ' 14

== קישורים חיצוניים ==

* [https://wildlifethailand.com/blog-posts/arthropods/195-tiger-beetle-cicindela Tiger Beetle (Cicindela)] באתר Wildlife Thailand
* [https://rcannon992.com/2018/07/07/tiger-beetles-colour-for-a-purpose/ על גדיתים וצבעיהם] מאת Ray Cannon
* תמונות: [https://stock.adobe.com/il/images/cicindela-cosmodela-aurulenta-juxtata-tiger-beetle-thailand/186602680 1], [https://www.123rf.com/photo_43542895_tiger-beetle-or-cosmodela-aurulenta-on-ground-close-up.html 2], [https://www.alamy.com/stock-photo-tiger-beetle-cosmodela-aurulenta-on-ground-close-up-74396018.html?imageid=49F37B6F-179F-4C0B-B0E0-0A130FCF0CC3&p=74945&pn=1&searchId=f39de046cb88e2871ac9e25ceb325eee&searchtype=0 3]

== הערות שוליים ==

קטגוריה:בעלי חיים שתוארו ב-1801
קטגוריה:טקסונים שתוארו בידי יוהאן כריסטיאן פבריציוס
קטגוריה:רצניתיים